Rikunarita-ORG/Wikinium huggingface dataset:
# Епос

Битка Грекох и Троянцьох, еден епизод з епопеи Гомера *Илиада* (илустратор Giulio Ferrario)
**Епос**, або **епопея** од гр. *έπος, epos “слово, росповѣдь”* — род литературы, про якый суть характерны россяглость умѣлецького зображѣня реалиты, сюжетность, росповѣдность, притомность характерных постав, через чины котрых роскрывать ся динамика зображованого. Аристотел означать епос як «росповѣдь о подѣи, о дачом окремом од себе», протикладом епоса е лирика, як росповѣдь о своем внуторном свѣтѣ.

Зачаточно ишло о поезию, епопеев называли героичну поему, котра была главным и найдавнѣйшым жанром у вельох народох. Примѣром суть *Илиада* и *Одисея* в Старовѣкой Греции або *Слово о полку Игоревѣ* у давных Славянох. Авшак в сучасности тото понятя вышло не лем за границѣ поезии, але и за границѣ литературы, и поуживать ся дотычно малярства, театру тай иншых видох умѣня, зображуючых реалиту.

## Жерела и одказы

* **Білоус П.**: Термінологічний словник. //Білоус П. В.: Вступ до літературознавства: навч. посіб. — Київ: ВЦ «Академія», 2011. — 336 с. — ISBN 978-966-580-367-6 — сс. 316-330. укр.
* **Літературознавча енциклопедія** / y двох томах / Авт.-уклад. Ю. І. Ковалів. — К: ВЦ «Академія», 2007. (Енциклопедія ерудита). ISBN 978-966-580-232-7 Том 1 — 608 с. ISBN 978-966-580-233-4 (т. l)

## Референции
# Западна Европа

Западня Европа
**Западня Европа** є реґіон лежачій на запад од середньой і на юг од северной Европы.

 *Тота статя є затля „Стыржень“. Поможте Вікіпедії так, же єй доповните і росшырите*.
# Коничны перерѣзы

Коничны перерѣзы (згоры долов):
круг
елипса
парабола,
гипербола
1 — парабола (угол ровины ку оси конуса = WIKINIUM\_MATH\_PH\_0 )
2 — елипса и круг
3 — гипербола
**Коничны перерѣзы** суть кривы, котры ся утворюють на поверхни конуса, в точках перерѣзу его ровинов. Понеже тоты кривы утворены рѣжучов ровинов, суть они умѣщены цѣлком в ровинѣ и можуть быти описаны в двох координатах: WIKINIUM\_MATH\_PH\_2 .

## Геометричны характеристикы

Тоты кривы суть (зависимо уд угла ровины односно оси конуса): круг, елипса, парабола, гипербола. Коничну поверхню представиме як утворену обертаньом безконечной простой, котра во вершинѣ конуса перетинать ся з осьов конуса под углом WIKINIUM\_MATH\_PH\_4 так, же тот угол зоставать немѣнный.

1. Кедь рѣжуча ровина перетинать коничну поверхню под углом ровным WIKINIUM\_MATH\_PH\_6 и не проходить через вершину конуса, достанеме в перерѣзѣ параболу.
2. Кедь рѣжуча ровина перетинать коничну поверхню под углом векшым од WIKINIUM\_MATH\_PH\_8 и не проходить через вершину конуса, достанеме в перерѣзѣ елипсу, а при простом углови 90° — круг.
3. Кедь рѣжуча ровина перетинать коничну поверхню под углом меншым од WIKINIUM\_MATH\_PH\_10 и не проходить через вершину конуса, достанеме в перерѣзѣ гиперболу. Кедь угол ровины ку оси 0° гипербола мать симетричны дугы.

Круг, елипса и парабола цѣлком мѣстять ся на едной полѣ коничной поверхнѣ, а гипербола займе обѣ полы: една часть гиперболы лежить на едной полѣ, а друга — на другой.

Форма кривой еднозначно дефинована ей ексцентрицитов: WIKINIUM\_MATH\_PH\_12 → кружниця, WIKINIUM\_MATH\_PH\_14 → елипса, WIKINIUM\_MATH\_PH\_16 → парабола, WIKINIUM\_MATH\_PH\_18 → гипербола.

## Алгебраичный выраз

Всяку коничну криву мож описати алгебраичнов ровницьов

 WIKINIUM\_MATH\_PH\_20 ,
де коефициенты WIKINIUM\_MATH\_PH\_22 , WIKINIUM\_MATH\_PH\_24 , WIKINIUM\_MATH\_PH\_26 суть реалны числа. Тота ровниця е алгебраичнов ровницьов другого ступня в координатах WIKINIUM\_MATH\_PH\_28 .

## Етимология назв

Автором назв коничных перерѣзох быв давногрецкый математик Аполлоний Пергскый. Назвы взникли з геометричной задачѣ *приложѣня линии ку квадрату*. Про параболу простоуголник, побудованый в ей каждой точцѣ од вершины зо сторонов, ровнов главной тетивѣ все е ровный квадрату. Зато назва гр. παραβολή 'приложѣня', 'прировнаня'.

Кедь тоту геометричну задачу попробуеме зоз елипсов, плоха квадрата буде менша, а з гиперболов — векша од плохы простоуголника. Одты назвы гр. ἔλλειψις 'недостаток' и гр. υπερβολή 'надбыток'.

## Жерела и одказы

* Акопян А. В., Заславский А. А.: Геометрические свойства кривых второго порядка. — М.: МЦНМО, 2007. — 136 с. ISBN 978-5-94057-300-5 русс.
* Маркушевич А.И. Замечательные кривые. русс.
* Бронштейн И.Н. Общие свойства конических сечений. //«Квант», 1975, №5.

## Референции
# Дуаліта частицї і вовнїня

Фотоелектрічный яв.
Ідею дуаліты частиць і вовнївя завив в роцї 1905 Алберт Айнштайн про пояснїня фотоелектрічного яву. Фізікалный термін **дуаліта частицї і вовнїня** ся односить ку тому, же світло годен попистати або як вовну або як частицю, залежыть на порядку експеріменту і способі годночіня. Хоць ся тота дуаліта обще тыче вшыткых матеріалів, найчастїше ся з нёв годен стрїтити в припадї обєктів з дуже малов вагов, окремо пак у елементарных частиць.
# Інфрачервене жарїня

Інфрачервеный знимок пса в тзв. фалошных фарбах вєдно з теплотнов шкалов („тепелне жарїня“).
**Інфрачервене жарїня** (тыж **IR**, з анґліцького *infrared*) є електромаґнетічне жарїня з вовновов довжков векшов як видительне світло, але меншов як мікрововнове жарїня. Назва значіть „під червенов“ (з латины *infra* = "під"). Інфрачервене жарїня заберать в спектрї 3 декады і мать вовнову довжку міджі 760 нм і 1 мм, респ. енерґії фотонів міджі 0,0012 а 1,63 eV.

 *Тота статя є затля „Стыржень“. Поможте Вікіпедії так, же єй доповните і росшырите*.